La campanya de matrícula i canvi de centre 2024/2025 comença el 30 de maig
2025-07-24

La campanya de matriculació per al curs escolar 2024/2025 comença el pròxim 30 de maig, a la Comunitat Valenciana. La presentació de les sol·licituds d’admissió començaran el 30 de maig i hauran de formalitzar-se, telemàticament, a través d’aquest ENLLAÇ.

En el cas que les famílies no tinguen accés a mitjans telemàtics, hauran d’anar al centre triat en primera opció per a formalitzar la sol·licitud. Els centres sostinguts amb fons públics (públics i concertats) seran centres d’atenció als usuaris.

La Regidoria d’Educació de l’Ajuntament de Burjassot, dirigida per Manuela Carrero, ha editat un DÍPTIC INFORMATIU que pot consultar-se en la secció d’Educació de la pàgina web municipal. En el díptic, es poden consultar els criteris per a la baremació de les sol·licituds.

L’1 de juliol es procedirà a la publicació de les llistes provisionals de l’alumnat admés en cada centre i, després del període d’al·legacions, el 15 de juliol, eixiran les llistes definitives. La formalització de les matrícules es realitzarà, telemàticament des del mateix dia 15 i fins al dia 23 de juliol.

En el cas de l’admissió telemàtica en ESO i Batxillerat, serà del 4 al 10 de juny. En el cas de l’ESO, les llistes definitives d’alumnat admés es publicaran el 22 de juliol i este mateix dia començarà la matriculació en línia, que estarà oberta fins al dia 26 del mateix mes.

Les llistes definitives d’alumnat admés en Batxillerat es publicaran el 25 de juliol i des d’eixe dia fins al 31 de juliol es podrà formalitzar la matrícula, telemàticament.